**VALGKOMITEENS INNSTILLING TIL STYRE FOR 2023/2024**

Styret og løypemannskap har igjen etter valgkomitéens oppfatning løst forrige sesongs oppgaver på meget tilfredsstillende måte. Valgkomiteen vil rette en stor takk til Styrets medlemmer for jobben de gjør. Det er et vell av store og mindre store saker de løser, ikke alle like synlige for medlemmene, men likevel betydningsfulle. I tillegg skal sies at det også kommer veldig mange rare henvendelser gjennom året – alle skal vurderes og besvares på skikkelig vis. Igjen TAKK!

Komitéen har hatt samtaler med de av styrets medlemmer som er på valg, med ønske om at disse fortsetter i sine verv.

Styrets leder Tore Heldrup Rasmussen som ble valgt for ett år ved årsmøtet i 2022, er dermed på valg. Tore har sagt seg villig til å fortsette å lede Mylla løypeforening.

Valgkomitéen foreslår gjenvalg av Tore for ett år.

Medlemsansvarlig Eirik Formo er på valg. Eirik har sagt seg villig til å fortsette i styret. Valgkomitéen foreslår gjenvalg av Eirik for to nye år.

Økonomiansvarlig Hege Brekke Kalvsjøhagen er på valg. Hege har sagt seg villig til å fortsette i styret.   
Valgkomitéen foreslår gjenvalg av Hege for to nye år

**Valgkomitéens innstilling er derfor:**

Leder: Tore Heldrup Rasmussen – gjenvelges for ett år.

Medlemsansvarlig: Eirik Formo – velges for to år (2023-2025)

Økonomiansvarlig: Hege Brekke Kalvsjøhagen – velges for to år (2023-2025).

Sekretær: Olaf Godli – ble valgt for to år i 2022 (til 2024) – ikke på valg.

Grunneierkontakt: Henrik W. Bärnholdt ble valgt for to år i 2022 (til 2024) – ikke på valg.

Kjell Ivar Skjemstad Harald Gløersen Lene Li Dragland

Valgkomité Mylla Løypeforening